
I. Vispārīgā informācija

1. Konkursa mērķis

1.1. Konkursa mērķis ir noteikt izdevīgāko piedāvājumu telpu pārbūvei Valsts policijas           ( turpmāk – VP) vajadzībām Liepājā, Bauskā, Rēzeknē un Madonā, noslēdzot iepirkuma līgumus saskaņā ar Pasūtītāja izstrādāto tehnisko specifikāciju.

1.2. Konkursa mērķis ir sasniegts, ja ir noslēgti iepirkuma līgumi par telpu pārbūvi VP vajadzībām Liepājā, Bauskā, Rēzeknē un Madonā.

1.3. Iepirkuma metode – atklāts konkurss (turpmāk – konkurss) saskaņā ar Publisko iepirkumu likumu (turpmāk – PIL).

1.4. Iepirkuma identifikācijas numurs  IeM NVA 2026/19.
2.  Pasūtītājs
	Pasūtītāja nosaukums:
	Nodrošinājuma valsts aģentūra (turpmāk – aģentūra vai Pasūtītājs vai līgumslēdzēja iestāde)

	Reģ. Nr.:
	90009112024

	Adrese:
	Čiekurkalna 1. līnija 1 k- 2, Rīga, LV-1026

	Kontaktpersona:
	Kontaktpersona organizatoriskajos jautājumos:

· Ieva Kalviņa, NVA Iepirkumu pārvaldes iepirkumu nodaļas vecākā referente

· e-pasts: iepirkumi@agentura.iem.gov.lv
· tālrunis: 67829033

	Darba laiks:
	darba dienās no plkst. 8.00 līdz 16.30

	Finansēšanas avots:
	Iekšējās drošības fonda projekta Nr. VP/IDF/2024/1 “Noziedzīgos nodarījumos cietušo personu – īpaši aizsargājamo cietušo (jo īpaši bērnu) atbalsta veicināšana kriminālprocesa ietvaros” īstenošanas ietvaros piešķirtie finanšu līdzekļi un valsts budžeta līdzekļi


Konkursa pretendents
3.1. Par konkursa pretendentu (turpmāk – pretendents) var būt jebkurš no šādiem piegādātājiem, kas piedāvā tirgū veikt būvdarbus un kas iesniedzis piedāvājumu konkursa nolikumā (turpmāk - nolikums) noteiktajā kārtībā:

3.1.1. fiziskā persona;

3.1.2. juridiskā persona;

3.1.3. personālsabiedrība (pilnsabiedrība vai komandītsabiedrība), kurai nav juridiskās personas statuss;

3.1.4. piegādātāju apvienība.
3.2. Visiem pretendentiem konkursā piemēro vienādus noteikumus.

3.3. Ja piedāvājumu konkursam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā punktā minētajā vienošanās norāda:

3.3.1. piegādātāju apvienības dibināšanas mērķi un vienošanās darbības (spēkā esamības) termiņu;

3.3.2. piegādātāju apvienības dalībnieku apliecinājumu par sadarbību nākotnē iepirkuma līguma izpildē;

3.3.3. iepirkuma līguma daļas, kuras izpildīs katrs no piegādātāju apvienības dalībniekiem, un tās līgumcenu, kā arī to izpildei nepieciešamo resursu sadalījumu;

3.3.4. apliecinājumu, ka, ja tiks pieņemts lēmums piegādātāju apvienībai piešķirt līguma slēgšanas tiesības, visi piegādātāju apvienības dalībnieki, uz kuru saimnieciskajām un finansiālajām iespējām piegādātājs balstās, lai izpildītu nolikumā noteiktās kvalifikācijas prasības nesīs solidāru atbildību pret Pasūtītāju (ja attiecināms);

3.3.5. dalībnieku, kurš pilnvarots parakstīt piedāvājumu un pārstāvēt piegādātāju apvienību konkursā, kā arī parakstīt iepirkuma līgumu.

3.4. Ja piegādātāju apvienību atzīst par konkursa uzvarētāju, tās dalībnieki pirms iepirkuma līguma noslēgšanas nolikumā noteiktajā termiņā nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
3. Papildus informācijas saņemšana

4.1. Nolikums ir brīvi elektroniski pieejams aģentūras pircēja profilā Elektronisko iepirkumu sistēmā (turpmāk – EIS) https://www.eis.gov.lv/EKEIS/Supplier/Organizer/1097. Drukātā veidā to var saņemt trīs darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem, kas noteikti saskaņā ar Ministru kabineta 2006. gada 21. novembra noteikumiem Nr. 940 „Noteikumi par informācijas sniegšanas maksas pakalpojumiem”. 

4.2. Visu informāciju par konkursa norisi, kā arī atbildes uz ieinteresēto piegādātāju jautājumiem komisija sniedz rakstveidā. 
4.3. Ieinteresētais piegādātājs jautājumu par nolikumu uzdod rakstveidā, iesniedzot to aģentūras pircēja profilā šī konkursa sadaļā vai nosūtot to pa pastu uz nolikuma 2. punktā norādīto adresi un/vai uz nolikuma 2. punktā norādīto elektronisko pastu. Pasūtītājs vienas darbdienas laikā nosūta apstiprinājumu par elektroniskā pasta saņemšanu nolikuma 2. punktā minētajā adresē.
4.4. Ja komisija no ieinteresētā piegādātāja saņem rakstveida jautājumu par konkursa norisi, atbildi tā sniedz rakstveidā piecu darba dienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas aģentūras lietvedībā datumu, datumu, kad vēstule personīgi iesniegta aģentūrā, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī. 
4.5. Komisija sniegto skaidrojumu kopā ar uzdoto jautājumu, bet nenorādot jautājuma iesniedzēju, publicē aģentūras pircēja profilā šī konkursa sadaļā, vienlaikus nosūtot informāciju jautājuma uzdevējam, ja jautājums uzdots ārpus EIS. Ieinteresētā piegādātāja pienākums ir pastāvīgi sekot aģentūras pircēja profilā publicētajai informācijai un ievērtēt to savā piedāvājumā. Uzskatāms, ka komisija ir sniegusi atbildi jautājuma uzdevējam, ja tas ir publicēts pircēja profilā.
4.6. Bez objekta apsekošanas nav iespējams kvalitatīvi sagatavot piedāvājumu, veikt izmaksu aprēķinus, precīzi noteikt veicamo darbu apjomu tādejādi ir obligāti jāveic objekta apskate. Objektu apskates laikā pretendenta pārstāvji tiks reģistrēti - aizpildīta objekta apsekošanas veidlapa. Gadījumā, ja pretendents nebūs veicis objekta apskati, EIS sistēmā iesniegtais piedāvājums tiks noraidīts.
4.6.1. objektu adreses:
4.6.1.1. Bāriņu iela 3, Liepāja;
4.6.1.2. Avotu iela 8, Madonā, Madonas novadā;
4.6.1.3. Zaļā iela 12, Bauskā, Bauskas novadā;
4.6.1.4. Kr. Valdemāra iela 20, Rēzekne.
4.6.2. objektu apskates laiks – pēc vienošanās ar nolikuma 4.6.3. punktā norādīto kontaktpersonu vismaz 2 darba dienas pirms apskates. Apskati var veikt darba dienās no plkst. 9:00 līdz plkst. 16:00;

4.6.3. Kontaktpersonas objektu apskatei: 
4.6.3.1. Bāriņu ielā 3, Liepājā – Konrāds Hermers, Nodrošinājuma valsts aģentūras Nekustamo īpašumu pārvaldīšanas departamenta Kurzemes īpašumu pārvaldīšanas nodaļas projekta vadītājs, tel. 63404558, 22456689, konrads.hermers@agentura.iem.gov.lv;
4.6.3.2. Avotu ielā 8, Madonā, Madonas novadā – Dace Vanaga, Nodrošinājuma valsts aģentūras Nekustamo īpašumu pārvaldīšanas departamenta Ludzas īpašumu pārvaldīšanas nodaļas projekta vadītāja, tel. 25645633, dace.vanaga@agentura.iem.gov.lv;
4.6.3.3. Zaļajā ielā 12, Bauskā, Bauskas novadā – Konrāds Hermers, Nodrošinājuma valsts aģentūras Nekustamo īpašumu pārvaldīšanas departamenta Kurzemes īpašumu pārvaldīšanas nodaļas projekta vadītājs, tel. 63404558, 22456689, konrads.hermers@agentura.iem.gov.lv
4.6.3.4. Kr. Valdemāra ielā 20, Rēzeknē – Dace Vanaga, Nodrošinājuma valsts aģentūras Nekustamo īpašumu pārvaldīšanas departamenta Ludzas īpašumu pārvaldīšanas nodaļas projekta vadītāja, tel. 25645633, dace.vanaga@agentura.iem.gov.lv.
II Informācija par iepirkuma priekšmetu

4. Iepirkuma priekšmeta raksturojums

5.1. Iepirkuma priekšmets ir telpu pārbūve VP vajadzībām Liepājā, Bauskā, Rēzeknē un Madonā saskaņā ar Pasūtītāja izstrādāto tehnisko specifikāciju.
5.2. Iepirkuma priekšmets atbilstoši CPV klasifikatoram: 45000000-7 (Celtniecības darbi); 71000000-8 (Arhitektūras, būvniecības, inženiertehniskie un pārbaudes pakalpojumi).

5.3. Iepirkuma priekšmets ir sadalīts 4 iepirkuma priekšmeta daļās:
5.3.1. 1. iepirkuma priekšmeta daļa “Telpu pārbūve Bāriņu ielā 3, Liepājā”;

5.3.2. 2. iepirkuma priekšmeta daļa “Telpu pārbūve Avotu ielā 8, Madonā, Madonas novadā”;

5.3.3. 3. iepirkuma priekšmeta daļa “Telpu pārbūve Zaļajā ielā 12, Bauskā, Bauskas novadā”;

5.3.4. 4. iepirkuma priekšmeta daļa “Telpu pārbūve Kr. Valdemāra ielā 20, Rēzeknē”.

5.4. Tehniskā specifikācija ir dota nolikuma 1.A, 1.B, 1.C, 1D  pielikumos.
5.5. Tehniskās specifikācijas pēdējās aktualizācijas datums ir 2026. gada  27.maijs.
5.6. Darbu izpildes nosacījumi:

5.6.1. kopējais būvniecības  laiks – līdz 2026. gada 30. decembrim, ievērojot to, ka:
5.6.1.1. ne vēlāk kā 10 (desmit) nedēļu laikā tiek izstrādāts Būvprojekts (veic projektēšanas darbus);
5.6.1.2. ne vēlāk kā 2026. gada 30. decembrī tiek izpildīti un nodoti Būvdarbi saskaņā ar līguma 7.3. punktu.
5.6.2. būvdarbu garantijas termiņš: ne mazāk kā  3 gadi no dienas, kad institūcija, kura pilda būvvaldes funkcijas, izdarījusi būvniecības informācijas sistēmā atzīmi par būvdarbu pabeigšanu;
5.6.3. būvdarbu izpildes vieta: saskaņā ar nolikuma 4.6.1. punktu; 
5.6.4. darbu izpildes kārtība: atbilstoši tehniskajā specifikācijā noteiktajam;
5.6.5. darbu pieņemšana: atbilstoši tehniskajā specifikācijā noteiktajam.
5.7. Samaksas nosacījumi:

5.7.1. priekšapmaksa – nav paredzēta 
5.7.2. norēķins – saskaņā ar līguma nosacījumiem (nolikuma 10.pielikums).
II. Informācija par piedāvājuma noformēšanu un iesniedzamajiem dokumentiem

5. Piedāvājuma iesniegšana

6.1. Piedāvājumu iesniegšana notiek līdz termiņam, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā.

6.2. Ārpus EIS e-konkursu apakšsistēmas iesniegtie piedāvājumi netiks izskatīti. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti, un Pasūtītājs tos neatvērtus nosūta atpakaļ iesniedzējam, ja tie būs iesniegti papīra formātā.
6.3. Pretendents piedāvājumu iesniedz EIS e-konkursu apakšsistēmā šī konkursa sadaļā. Piedāvājumu var iesniegt tikai reģistrēts EIS lietotājs. Piedāvājumu iesniedz formā (doc, docx, xls, xlsx, odf vai pdf formātā), kas parakstīts ar drošu elektronisko parakstu un laika zīmogu vai ar EIS piedāvāto elektronisko parakstu.
6.4. Piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām pārstāvības tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja pārstāvības tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

6.5. Pretendenta piedāvājums sastāv no šādiem dokumentiem:

6.5.1. pretendenta pieteikums, kas noformēts atbilstoši nolikuma 2. pielikuma veidnei;
6.5.2. pretendenta apliecinājums par sankciju ievērošanu, kas noformēts atbilstoši nolikuma 3. pielikuma veidnei;
6.5.3. nolikuma 11. punktā norādītie pretendentu atlasei iesniedzamie dokumenti;
6.5.4. tehniskais piedāvājums saskaņā ar nolikuma 7. punktu;
6.5.5. finanšu piedāvājums saskaņā ar nolikuma 8. punktu.

6.6. Pretendents norāda tās piedāvājuma daļas, kuras satur komercnoslēpumu.

6.7. Pretendents piedāvājumu EIS e-konkursu apakšsistēmā iesniedz, aizpildot šī konkursa daļā ievietotās formas. Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām.

6.8. Pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
6.9. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, pretendents iesniedz arī to tulkojumu latviešu valodā, kura pareizību apliecina pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu.
6.10. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. 
6.11. Pretendentu piedāvājumos norādītie personas dati tiks apstrādāti, lai nodrošinātu konkursa norisi un iesniegto pretendentu piedāvājumu izvērtēšanu. Iepriekš minētās personas datu apstrādes pārzinis ir Nodrošinājuma valsts aģentūra, Čiekurkalna 1.līnija 1 k-2, Rīga, LV-1026, e-adrese: das@agentura.iem.gov.lv (datu aizsardzības speciālists).
6. Tehniskais piedāvājums un iesniedzamie dokumenti

7.1. Pretendents var iesniegt piedāvājumu par visu iepirkuma priekšmetu kopā vai par vienu vai vairākām iepirkuma priekšmeta daļām. Pretendents nedrīkst iesniegt piedāvājuma variantus.

7.2. Pretendents apliecina  tehniskās specifikācijas prasību izpildi iesniedzot pieteikumu (nolikuma 2. pielikums).
7.3. Tehniskajā piedāvājumā iesniedz:

7.3.1. apliecinājumu, ka uzvaras gadījumā veiks savas civiltiesiskās atbildības apdrošināšanu un profesionālās civiltiesiskās atbildības apdrošināšanu saskaņā ar Ministru kabineta 2014. gada 19. augusta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto;
7.3.2. apliecinājumu, ka tiks noslēgts līgums par būvdarbu procesā radušos atkritumu savākšanu, pārkraušanu, šķirošanu un uzglabāšanu tam paredzētā laukumā un nogādāšanu un apglabāšanu atkritumu apglabāšanas poligonā.
7. Finanšu piedāvājums un iesniedzamie dokumenti

8.1. Pretendents iesniedz finanšu piedāvājumu saskaņā ar nolikuma 9.A – 9.D. pielikuma veidni (atbilstoši iepirkuma priekšmeta daļai, kurā iesniedz piedāvājumu).

8.2. Finanšu piedāvājumā pretendents norāda cenu par darbiem (projektēšanas darbiem un būvdarbiem), ievērojot šādus nosacījumus:
8.2.1. informāciju norāda euro bez pievienotās vērtības nodokļa ar precizitāti divas zīmes aiz komata;
8.2.2. darbu cenā ir ietvertas visas izmaksas, kas saistītas ar projektēšanas darbiem un būvdarbu veikšanu atbilstoši Pasūtītāja izstrādātajai tehniskajai specifikācijai un ir saistītas ar līguma izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
8.2.3. piedāvātā cena ir fiksēta uz visu iepirkuma līguma darbības laiku un nevar tikt mainīta, izņemot līgumā noteiktajos gadījumos;
8.2.4. finanšu piedāvājumā nav pieļaujama jaunu pozīciju un apjomu iekļaušana, kā arī esošo ignorēšana vai patvaļīga mainīšana;
8.2.5. darbu cenā ir ietverti arī tādi riski kā likumdošanas izmaiņu risks, būvdarbu (tajā skaitā arī materiālu, darbaspēka) sadārdzinājuma risks;

8.2.6. darbu pozīciju izcenojumu kopsummā nav pieļaujama nulles vērtības norādīšana.
III. Piedāvājumu izskatīšana

8. Piedāvājumu atvēršanas sanāksme

9.1. Piedāvājumu atvēršanas procedūra notiek EIS sistēmā, termiņā, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā. 

9.2. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35. panta trešās daļas izpratnē.
9.3. Pēc piedāvājuma atvēršanas beigām komisija aģentūras pircēja profilā šī konkursa sadaļā publicē EIS izveidoto finanšu piedāvājumu apkopojumu.
9.4. Piedāvājumu noformējuma atbilstības, pretendentu atlasi, tehnisko piedāvājumu atbilstības pārbaudi, finanšu piedāvājumu pārbaudi un piedāvājumu vērtēšanu komisija veic slēgtā sanāksmē.
9. Piedāvājuma noformējuma atbilstība

10.1. Komisija izskata katra pretendenta piedāvājuma atbilstību nolikuma prasībām un pieņem lēmumu par tālāku piedāvājuma izskatīšanu.

10.2. Komisija noraida pretendenta piedāvājumu kā neatbilstošu noformējuma prasībām, ja nav iesniegta kāda no nolikuma 6.5. punktā noteiktajām piedāvājuma sastāvdaļām, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu. Komisija noraida pretendenta piedāvājumu kā neatbilstošu noformējuma prasībām, ja piedāvājums, nav parakstīts ar drošu elektronisko parakstu, kas satur laika zīmogu, vai izmantojot EIS piedāvāto elektronisko parakstu.
10. Pretendentu kvalifikācijas prasības (atlase) un iesniedzamie dokumenti 
11.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu. Iesniedzot nolikuma 11. punkta apakšpunktos pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei.
	Nr.
p.k.
	Atlases prasība
	Dokuments, kas apliecina atlases prasības izpildi

	11.2. 
	Pretendents piekrīt nolikuma un tā pielikumu noteikumiem, pretendents apliecina arī to, ka uz viņu neattiecas nolikuma 11.20. un 11.21. punktā noteiktie izslēgšanas nosacījumi un piedāvājumu ir iesniedzis neatkarīgi no konkurentiem.
	1) pretendenta pieteikums, kas sagatavots atbilstoši nolikuma 2. pielikuma veidnei;

2) pretendenta apliecinājums par sankciju ievērošanu, kas sagatavots atbilstoši nolikuma 3. pielikuma veidnei.

	11.3. 
	Pretendentam ir juridiskā tiesībspēja slēgt iepirkuma līgumu.
	1) par Latvijas Republikā reģistrētu pretendentu iepirkuma komisija iegūs informāciju valsts informācijas sistēmās;

2) ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments (vai tā kopija), kas apliecina pretendenta reģistrāciju atbilstoši tās valsts normatīvo aktu prasībām.

	11.4. 
	Pretendentam uz iepirkuma līguma, slēgšanas brīdi jābūt reģistrētam Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014. gada 25. februāra noteikumiem Nr. 116 “Būvkomersantu reģistrācijas noteikumi”.
	1) komisija Būvniecības informācijas sistēmā pārbaudīs, vai pretendents ir reģistrēts Latvijas Republikas Būvkomersantu reģistrā. Par ārvalstī reģistrētu vai dzīvojošu personu jāiesniedz reģistrācijas, licencēšanas vai sertificēšanas faktu apliecinoši dokumenti.
2) pretendentam, kurš uz piedāvājuma iesniegšanas dienu nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā pēc PIL 60. panta sestajā daļā minētā nogaidīšanas termiņa beigām, reģistrēsies Latvijas Republikas Būvkomersantu reģistrā (apliecinājums iekļauts nolikuma 2. pielikumā (pieteikums)).
3) ārvalstī reģistrētam pretendentam, kurš uz piedāvājuma iesniegšanas dienu nav reģistrēts Latvijas Republikas Būvkomersantu reģistrā un kurš līguma izpildei piesaistīs ārvalstu būvspeciālistus, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad tā speciālists būs ieguvis atzīšanas institūcijas izsniegtu atļauju par īslaicīgo profesionālo pakalpojumu sniegšanu Latvijas Republikā, reģistrēsies Latvijas Republikas Būvkomersantu reģistrā (apliecinājums iekļauts nolikuma 2. pielikumā (pieteikums)). 

4) Prasība attiecas arī uz katru personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie sniegs pakalpojumus, kuru veikšanai saskaņā ar normatīvajiem aktiem ir nepieciešama reģistrācija Būvkomersantu reģistrā

5) 

	11.5. 
	Iepirkuma līguma slēgšanas gadījumā pretendentam uz iepirkuma līguma, slēgšanas brīdi jābūt klasificētam saskaņā ar Ministru kabineta 2016. gada 12. aprīļa noteikumiem Nr. 211 “Būvkomersantu klasifikācijas noteikumi”
.
	1) komisija Būvniecības informācijas sistēmā pārbaudīs, vai pretendents ir  klasificēts;

2) pretendentam, kurš uz piedāvājuma iesniegšanas dienu nav ieguvis klasifikāciju saskaņā ar Ministru kabineta 2016. gada 12. aprīļa noteikumiem Nr. 211 “Būvkomersantu klasifikācijas noteikumi”, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā pēc PIL 60. panta sestajā daļā minētā nogaidīšanas termiņa beigām, iegūs klasifikāciju saskaņā ar minētajiem noteikumiem (apliecinājums iekļauts nolikuma 2. pielikumā (pieteikums));

3) ārvalstī reģistrētam pretendentam, kurš uz piedāvājuma iesniegšanas dienu nav ieguvis klasifikāciju saskaņā ar Ministru kabineta 2016. gada 12. aprīļa noteikumiem Nr. 211 “Būvkomersantu klasifikācijas noteikumi” un kurš līguma izpildei piesaistīs ārvalstu būvspeciālistus, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad tā speciālists būs iekļauts Būvniecības informācijas sistēmā, iegūs klasifikāciju saskaņā ar Ministru kabineta 2016. gada 12. aprīļa noteikumiem Nr. 211 “Būvkomersantu klasifikācijas noteikumi” (apliecinājums iekļauts nolikuma 2. pielikumā (pieteikums)). Attiecīgais termiņš objektīvu iemeslu dēļ var tikt pagarināts.


	11.6. 
	Pretendenta finanšu apgrozījums vidēji par trīs iepriekšējiem pārskata gadiem:
1.daļai  nav mazāks kā  49 000 (četrdesmit deviņi tūkstoši) euro;
2.daļai nav mazāks kā 34 000(trīsdesmit četri tūkstoši) euro;

3.daļai nav mazāks kā 180 000 (viens simts astoņdesmit tūkstoši) euro;

4.daļai nav mazāks kā 140 000(viens simts četrdesmit tūkstoši) euro.

   Pretendenta, kura darbības laiks ir īsāks kā trīs gadi, atbilstību šajā punktā norādītajai prasībai vērtē atbilstoši tā darbības ilgumam.
Ja pretendents iesniedz piedāvājumu vairākās iepirkuma daļās, tad pretendenta vidējam gada finanšu apgrozījumam jābūt ne mazākam par attiecīgajām iepirkuma daļām noteiktā minimālā apgrozījuma summu (apgrozījums ir jāsummē). 
	1) izziņa par pretendenta finanšu apgrozījumu trīs iepriekšējos pārskata gados, norādot informāciju atbilstoši nolikuma 4. pielikuma veidnei. Pretendents, kura darbības laiks ir īsāks kā trīs gadi, šajā punktā pieprasīto informāciju iesniedz par savu darbības laiku. Iepirkuma komisija par Latvijas Republikā reģistrētu uzņēmumu iesniegtās informācijas pareizību pārliecināsies  Uzņēmumu reģistra  informācijas sistēmā; 
2) gadījumā, ja pretendents darbības laikā nav paspējis sagatavot pārskata gada pārskatu un iesniegt to VID, pretendents iesniedz operatīvo peļņas – zaudējumu pārskatu, kuru apstiprinājusi uzņēmuma vadība;
3) ārvalstīs reģistrēti pretendenti – papildus nolikuma 4.pielikuma veidnei iesniedz   finanšu pārskatus  (ar tulkojumu latviešu valodā), atbilstoši attiecīgās valsts normatīvo aktos noteiktajam.
Ja piedāvājumu iesniedz personu apvienība, tad visu personu apvienības dalībnieku apgrozījuma summai jāveido nepieciešamais apgrozījuma apmērs.

	11.7. 
	pretendents iepriekšējo piecu gadu laikā (no 2021.gada līdz piedāvājuma iesniegšanas dienai) kā būvprojekta izstrādātājs ir izstrādājis paskaidrojuma rakstu ar BK sadaļu vai būvprojektu 1 publiskas* ēkas vai telpu pārbūvei.  
Paskaidrojuma rakstam un būvprojektam ir jābūt saņemtai atzīmei par projektēšanas nosacījumu izpildi. Ārvalstu pretendentu gadījumā būvprojekta pabeigšana jāapliecina atbilstoši attiecīgās ārvalsts normatīvo aktu nosacījumiem.
Ja pretendents iesniedz piedāvājumu vairākās iepirkuma priekšmeta daļās, pretendentam nav nepieciešams norādīt atšķirīgu pieredzi katrai iepirkuma priekšmeta daļai.
* Publiska ēka ir ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa – nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).

	1) līdzīgu darbu saraksts, norādot saņēmēju,  darbu veikšanas laiku un kontaktpersonas tālruni, vārdu, uzvārdu un amatu, kas noformēts atbilstoši nolikuma 5. pielikuma veidnei; 
2) līgumu izpildi apliecinošo dokumentu (piemēram, pasūtītāja atsauksme, objekta būvatļaujas) kopijas par līdzīgu darbu sarakstā (nolikuma 5. pielikumā) norādītajiem darbiem.

	11.8. 
	Pretendents iepriekšējo piecu gadu laikā no piedāvājuma iesniegšanas brīža (no 2021. gada līdz piedāvājuma iesniegšanas dienai) kā galvenais būvdarbu veicējs ir veicis vismaz 1 ēkas vai telpu pārbūves* būvdarbus, pie tam tie pilnībā pabeigti un nodoti ekspluatācijā līgumā noteiktajā termiņā un kvalitātē. 
Pretendenta, kura darbības laiks ir īsāks kā pieci gadi, atbilstību šajā punktā norādītajai prasībai vērtē atbilstoši tā darbības ilgumam.
Ja pretendents iesniedz piedāvājumu vairākās iepirkuma priekšmeta daļās, pretendentam nav nepieciešams norādīt atšķirīgu pieredzi katrai iepirkuma priekšmeta daļai.
* Par atbilstošu nolikuma prasībai par pārbūves būvdarbiem netiks atzīta vienkāršotā atjaunošana. 

	1) līdzīgu darbu saraksts, norādot saņēmēju, veikto darbu apjomu, darbu veikšanas laiku un kontaktpersonas tālruni, vārdu, uzvārdu un amatu, kas noformēts atbilstoši nolikuma 5. pielikuma veidnei;

2) līguma izpildi apliecinošo dokumentu (piemēram, pasūtītāja atsauksme, objekta būvatļaujas, akta par objekta pieņemšanu ekspluatācijā kopija) par līdzīgu darbu sarakstā (nolikuma 5. pielikumā) norādītajiem darbiem.

	11.9. 
	pretendentam ir vismaz viens būvprojekta vadītājs, kurš atbilst vismaz šādiem nosacījumiem:

1) uz iepirkuma līguma noslēgšanas brīdi būs Latvijas Republikā spēkā esošs arhitekta prakses vai būvprakses sertifikāts ēku konstrukciju projektēšanā;
Ja pretendents iesniedz piedāvājumu vairākās iepirkuma priekšmeta daļās, pretendentam nav nepieciešams norādīt atšķirīgu pieredzi katrai iepirkuma priekšmeta daļai. 


	1) Speciālistu saraksts, kas noformēts atbilstoši nolikuma 7. pielikuma veidnei;
2) būvprojekta vadītāja apliecinājums par gatavību piedalīties līguma izpildē, kas noformēts atbilstoši nolikuma 7.A pielikuma veidnei.

	11.10. 
	Pretendentam ir atbildīgais būvdarbu vadītājs, kurš atbilst vismaz šādiem nosacījumiem:
1) uz iepirkuma līguma slēgšanas brīdi būs Latvijas Republikā spēkā esošs būvprakses sertifikāts ēku būvdarbu vadīšanai;
2)  iepriekšējo piecu gadu laikā (no 2021. gada līdz piedāvājuma iesniegšanas dienai) ir pieredze kā atbildīgajam būvdarbu vadītājam  vismaz 1 ēkas vai telpu pārbūves* būvdarbu veikšanā, pie tam tie pilnībā pabeigti un nodoti ekspluatācijā līgumā noteiktajā termiņā un kvalitātē. Pretendenta, kura darbības laiks ir īsāks kā pieci gadi, atbilstību šajā punktā norādītajai prasībai vērtē atbilstoši tā darbības ilgumam.
Ja pretendents iesniedz piedāvājumu vairākās iepirkuma priekšmeta daļās, pretendentam nav nepieciešams norādīt atšķirīgu pieredzi katrai iepirkuma priekšmeta daļai. 
* Par atbilstošu nolikuma prasībai par pārbūves būvdarbiem netiks atzīta vienkāršotā atjaunošana
	1) Atbildīgā būvdarbu vadītāja līdzīgu darbu saraksts, kuros piedalījies kā atbildīgais būvdarbu vadītājs, un kas noformēts atbilstoši nolikuma 6. pielikuma veidnei;
2) līguma izpildi apliecinošo dokumentu kopijas (piemēram, pasūtītāja atsauksme, objekta būvatļaujas, akta par objekta pieņemšanu ekspluatācijā kopija) par veikto darbu sarakstā (nolikuma 6. pielikums) norādītajiem darbiem;
3) Speciālistu saraksts, kas noformēts atbilstoši nolikuma 7. pielikuma veidnei;
4) atbildīgā būvdarbu vadītāja apliecinājums par gatavību piedalīties līguma izpildē, kas noformēts atbilstoši nolikuma 7.A pielikuma veidnei.

	11.11. 
	Pretendentam jānorāda informācija par visiem apakšuzņēmējiem, kurus plāno piesaistīt iepirkuma līguma izpildē.

	1) Pretendenta sagatavots apakšuzņēmēju saraksts, kurā norādītas līguma daļas, kuras pretendents plāno nodot apakšuzņēmējam, to finansiālā vērtība, ar norādi, kādus pakalpojumus norādītais apakšuzņēmējs sniegs, un kas noformēts atbilstoši nolikuma 8. pielikuma veidnei; minētajā sarakstā norāda arī apakšuzņēmēju apakšuzņēmējus; šādā gadījumā attiecīgā apakšuzņēmēja pakalpojumu kopējo vērtību nosaka, ņemot vērā tā saistīto uzņēmumu sniedzamo pakalpojumu apjomu. 

2) ja netiks piesaistīti apakšuzņēmēji, pretendents to norāda atbilstoši nolikuma 8. pielikuma veidnei;

3) apakšuzņēmēju apliecinājums vai vienošanās par sadarbību nākotnē iepirkuma līguma izpildē, kurā norādīta arī iepirkuma līguma daļa, kuras izpildi apakšuzņēmējs nodrošinās, kā arī pretendentam nododamie apakšuzņēmēja resursi, kas tiks izmantoti iepirkuma līguma izpildē.

	11.12. 
	Ja piedāvājumu iesniegusi piegādātāju apvienība, kas izveidota atbilstoši nolikuma 3.3. punkta prasībām:

1) dalībnieku finanšu apgrozījumu drīkst skaitīt kopā;
2) izvirzītās prasības piegādātāja tehniskajām un profesionālajām spējām piegādātāju apvienības dalībnieki var izpildīt kopā (proti, summējot objektus).
3) <svītrots> .
	


11.15. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību (ja attiecināms), var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

11.16. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura (ja attiecināms). Pretendentam un komersantam, uz kura iespējām pretendents balstās, jābūt solidāri atbildīgiem par iepirkuma līguma izpildi, par ko pretendentam jāiesniedz attiecīgi pierādījumi pēc savas izvēles.
11.17. Pretendentam ir tiesības nolikuma 11. punktā noteikto kvalifikācijas prasību atbilstības apstiprināšanai kā sākotnējo pierādījumu iesniegt Eiropas vienoto iepirkuma procedūru dokumentu (turpmāk – ESPD). Iesniedzot ESPD pretendentam obligāti jāaizpilda III Daļa “Izslēgšanas iemesli”. Šajā punktā minēto dokumentu sagatavo interneta vietnē http://espd.eis.gov.lv, izmantojot failu “ESPD.xml”, kas atrodams aģentūras pircēja profilā pie attiecīgā iepirkuma dokumentācijas, un iesniedz par katru no šādām minētajām personām:
11.17.1. piedāvājumu iesniegušo pretendentu (tostarp par katru piegādātāju apvienības dalībnieku atsevišķi);
11.17.2. pretendenta norādīto apakšuzņēmēju, kura sniegto pakalpojumu vērtība ir vismaz 10 000 euro no kopējās iepirkuma līguma vērtības;
11.17.3. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija ir atbilstoša nolikumā noteiktajām prasībām.
11.18. Pretendents var iekļaut piedāvājumā ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

11.19. Pretendentu kvalifikācijas pārbaude (atlase):
11.19.1. pretendentu kvalifikācijas pārbaudē komisija pārbauda pretendenta atbilstību nolikuma 11. punktā noteiktajām kvalifikācijas prasībām pēc noteiktajiem un pretendenta iesniegtajiem dokumentiem un informācijas publiskajās datu bāzēs;

11.19.2. ja iesniegtajos dokumentos ietvertā informācija par pretendenta kvalifikāciju ir neskaidra vai nepilnīga, Pasūtītājs pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem;

11.19.3. ja pretendenta kvalifikācija neatbilst nolikuma 11. punktā noteiktajām prasībām, komisija lemj par piedāvājuma noraidīšanu;
11.19.4. pretendents tiek izslēgts no turpmākās dalības konkursā un piedāvājums netiek tālāk izvērtēts, ja:

11.19.4.1. informācija publiskajos reģistros vai kāds no iesniegtajiem dokumentiem neapliecina pretendenta atbilstību nolikuma 11. punktā izvirzītajiem pretendenta atlases nosacījumiem;
11.19.4.2. pretendents ir sniedzis nepatiesu informāciju, lai apliecinātu atbilstību šajā nolikumā noteiktajām pretendentu kvalifikācijas prasībām, vai vispār nav sniedzis pieprasīto informāciju.

11.20. Pretendentu izslēdz no dalības konkursā, ja uz pretendentu, kā arī uz personām, kuras minētas PIL 42. panta trešajā daļā, minētajā normā noteiktajā apmērā, attiecas  izslēgšanas nosacījumi, kas noteikti PIL 42. panta otrās daļas 1.-7. un 10.-14. punktā.
11.21. Pretendentu izslēdz no dalības konkursā, ja uz kādu no šādām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi:

11.21.1. pretendentu, tā valdes vai padomes locekli, patieso labuma guvēju
, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;

11.21.2. personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība.
11.22. Izziņas un citus dokumentus, kurus PIL noteiktajos gadījumos attiecībā uz izslēgšanas nosacījumu pārbaudi izsniedz Latvijas kompetentās institūcijas Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus - ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
12. Tehniskā piedāvājuma vērtēšana
12.1. Komisija pārbauda vai pretendenta tehniskais piedāvājums atbilst nolikuma 7. punktā noteiktajām tehniskā piedāvājuma prasībām.

12.2. Komisija pārbauda, vai:

12.2.1. tehniskajā piedāvājumā ir iesniegti visi saskaņā ar nolikuma 7. punktu pieprasītie dokumenti;

12.2.2. tehniskajā piedāvājumā iesniegtā informācija atbilst visām tehniskajā specifikācijā izvirzītajām prasībām.
12.3. Pēc visu pārbaužu veikšanas komisija pieņem lēmumu par tehniskā piedāvājuma atbilstību tehniskajai specifikācijai.
13. Finanšu piedāvājuma vērtēšana
13.1. Komisija pārbauda vai pretendenta finanšu piedāvājums atbilst nolikuma 8. punktā noteiktajām finanšu piedāvājuma prasībām.

13.2. Komisija pārbauda, vai:
13.2.1. finanšu piedāvājumā nav aritmētiskās kļūdas;
13.2.2. finanšu piedāvājums nav nepamatoti lēts.
13.3. Ja komisija konstatē aritmētisko kļūdu finanšu piedāvājumā, tā rīkojas šādi:
13.3.1. ja komisija konstatē aritmētiskās kļūdas, tad šīs kļūdas izlabo; 

13.3.2. par kļūdu labojumu finanšu piedāvājumā un laboto piedāvājumu komisija informē pretendentu;
13.3.3. vērtējot finanšu piedāvājumu, komisija ņem vērā laboto piedāvājumu.
13.4. Konstatējot nepamatoti lēta piedāvājuma pazīmes, komisija veic pārbaudi nepamatoti lēta piedāvājuma identificēšanai. Šādā gadījumā komisija rīkojas atbilstoši PIL 53. pantā noteiktajam. Komisija rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot PIL noteikto kārtību. Komisija izvērtē pretendenta sniegto skaidrojumu un komisijai pieejamo informāciju un pieņem lēmumu par piedāvājuma noraidīšanu vai tālāku vērtēšanu.
14. Piedāvājuma izvēle
14.1. Komisija vērtē tikai tos piedāvājumus, kas nav noraidīti iepriekšējā izskatīšanā.
14.2. Komisija nolikumā noteiktajā kārtībā izvēlas saimnieciski visizdevīgāko piedāvājumu katrā iepirkuma priekšmeta daļā, izmantojot šādus kritērijus:

14.2.1. Piedāvātā cena – līdz 90 punktiem; 
14.2.2. Būvprojekta vadītāja pieredze – līdz 10 punktiem

14.3. Komisija piedāvājumu novērtēšanai saskaņā ar nolikuma 14.2. punktā noteiktajiem kritērijiem izmantos šādu metodiku:
	Nr.
	Vērtēšanas kritēriji
	Maksimālais punktu skaits

	P1
	Piedāvātā cena 
	90

	
	tiek vērtēta atbilstoši finanšu piedāvājumā (nolikuma 9.A, 9.B, 9.C un 9.D pielikums) norādītajai kopējai cenai
Punktu skaitu katram piedāvājumam aprēķina šādi: 

A = 90 x (Ax:Ay), kur


A – pretendenta iegūtais punktu skaits;


90 – maksimālais iegūstamais punktu skaits par šo kritēriju;


Ax – zemākā piedāvātā kopējā cena;

Ay – vērtējamā piedāvājuma kopējā cena
	

	P2
	Būvprojekta vadītāja pieredze (nolikuma 6.A pielikums)
	10

	
	Piedāvātais  būvprojekta vadītājs iepriekšējo piecu gadu laikā (no 2021.gada līdz piedāvājuma iesniegšanas dienai) kā būvprojekta vadītājs ir vadījis  paskaidrojuma raksta ar BK sadaļu vai būvprojekta izstrādi publiskas* ēkas vai telpu pārbūvei. 

Paskaidrojuma rakstam un būvprojektam ir jābūt saņemtai atzīmei par projektēšanas nosacījumu izpildi
Pretendents iesniedz Būvprojekta vadītāja līdzīgu darbu sarakstu, kas noformēts atbilstoši nolikuma 6.A pielikuma veidnei un līgumu izpildi apliecinošo dokumentu (piemēram, pasūtītāja atsauksme, objekta būvatļaujas) kopijas par līdzīgu darbu sarakstā (nolikuma 6.A pielikumā) norādītajiem darbiem. 

 Ja netiek iesniegti dokumenti par būvprojekta vadītāja pieredzi-saņem 0 punktus;
Ja tiek iesniegti dokumenti par 1 atbilstoša paskaidrojuma raksta ar BK sadaļu vai būvprojekta izstrādi - saņem 5 punktus;
Ja tiek iesniegti dokumenti par 2 vai vairāk atbilstošiem paskaidrojuma rakstu ar BK sadaļu vai būvprojektu izstrādi - saņem 10  punktus.
* Publiska ēka ir ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa – nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


	

	
	Kopējais maksimālais punktu skaits pa visiem kritērijiem
	100


14.4. Katra piedāvājuma vērtējumu aprēķina pēc formulas:

V= P1+ P2
14.5. Katrs komisijas loceklis piedāvājumu vērtē individuāli pēc konkursa dokumentos norādītajiem vērtēšanas kritērijiem.
14.6. Komisijas locekļu atsevišķos novērtējumus komisijas sekretārs apkopo atbilstoši nolikuma 14.4. punktā noteiktajai formulai.

14.7. Piedāvājums, kurš atbilstoši nolikuma 14.6. punktā minētajam ir saņēmis lielāko punktu skaitu, tiek atzīts par saimnieciski visizdevīgāko piedāvājumu (katrā iepirkuma priekšmeta daļā).
14.8. Ja pēc piedāvājumu vērtēšanas atbilstoši nolikuma 14.2. punktā noteiktajam vērtēšanas kritērijam, vairāku piedāvājumu novērtējums būs vienāds, komisija izvēlēsies piedāvājumu, kurš būs ieguvis vairāk punktus P1 kritērijā (izšķirošais piedāvājuma izvēles kritērijs).
IV. Informācija par komisijas darbu un lēmumu pieņemšanu
15. Lēmuma pieņemšana

15.1. Komisija pēc piedāvājumu izvērtēšanas, pārbauda nolikuma 11.20. punktā noteikto izslēgšanas nosacījumu esamību attiecībā uz pretendentu, kuram būtu piešķiramas līguma slēgšanas tiesības un visām personām, kas noteiktas PIL 42. panta trešajā daļā, ievērojot PIL 42. pantā noteikto izslēgšanas nosacījumu pārbaudes kārtību un ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu.
15.2. Ja, veicot pārbaudi, komisija konstatē PIL 42. panta otrās daļas 1.-7. un 10.-14. Punktā noteiktos izslēgšanas gadījumus, tā rīkojas atbilstoši PIL 42. panta un PIL 43. panta nosacījumiem.
15.3. Komisija pēc piedāvājumu izvērtēšanas Starptautisko un Latvijas Republikas nacionālo sankciju likumā noteiktajā kārtībā pārbauda nolikuma 11.21.punktā noteikto izslēgšanas nosacījumu esamību attiecībā uz katru no šādām personām:
15.3.1. pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;

15.3.2. personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība.
15.4. Lai komisija pārbaudītu, vai uz ārvalstī reģistrētu pretendentu, kuram būtu piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā  noteiktās sankcijas,  komisija pieprasa, lai pretendents iesniedz attiecīgās ārvalsts kompetentās institūcijas izziņu, kas atspoguļo aktuālo informāciju par pretendenta amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Šajā punktā minētās informācijas iesniegšanai nosaka termiņu, kas nav īsāks par 10 darbdienām pēc pieprasījuma nosūtīšanas dienas.

15.5. Ja nolikuma 15.4. punktā noteiktā informācija ārvalsts kompetentās institūcijas izziņās netiek izsniegta, ārvalstī reģistrēts vai pastāvīgi dzīvojošs pretendents to var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai citas nolikuma 15.4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

15.6. Komisija pēc PIL 42. pantā un PIL 43. pantā noteikto regulējumu piemērošanas un tajos minēto pierādījumu saņemšanas un pārbaudes, pieņem lēmumu par iepirkuma līguma slēgšanu.
15.7. Ja pretendents, kuram būtu piešķiramas iepirkuma līguma slēgšanas tiesības, nolikuma 11. punktā noteikto kvalifikācijas prasību atbilstības apstiprināšanai kā sākotnējo pierādījumu ir iesniedzis Eiropas vienoto iepirkuma procedūru dokumentu, komisija pirms lēmuma pieņemšanas pieprasa iesniegt dokumentus, kas apliecina pretendenta atbilstību nolikuma 11. punktā noteiktajām kvalifikācijas prasībām.

15.8. Komisija par pieņemto lēmumu par konkursa rezultātu vienlaikus (t.i., vienā dienā) informē visus pretendentus triju darbdienu laikā pēc lēmuma pieņemšanas, nosūtot paziņojumu elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. Komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

15.9. Komisija sagatavo konkursa ziņojumu un publicē to aģentūras pircēja profilā šī konkursa sadaļā 5 darbdienu laikā pēc lēmuma pieņemšanas par konkursa rezultātiem.
16. Komisijas darba procedūra un lēmumu pieņemšanas kārtība

16.1. Komisija darbojas saskaņā ar nolikumu un PIL un citiem publisko iepirkumu regulējošiem normatīvajiem aktiem.

16.2. Komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks.

16.3. Komisijas sēdes protokolē komisijas sekretārs. Protokolu paraksta visi sēdē klātesošie komisijas locekļi. Ja kāds no komisijas locekļiem nepiekrīt protokolā fiksētajiem secinājumiem un lēmumiem, viņam ir tiesības rakstveidā izteikt savu īpašo viedokli, kuru  pievieno protokolam.

16.4. Komisija ir lemttiesīga, ja komisijas sēdē piedalās vismaz divas trešdaļas no komisijas locekļiem.

16.5. Komisija lēmumu pieņem sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad komisijas priekšsēdētāja balss ir izšķirošā.

17. Komisijas tiesības un pienākumi

17.1. Komisija savas kompetences ietvaros pieņem lēmumus, kā arī veic citas darbības saskaņā ar nolikumu. Gadījumos, kas nav atrunāti nolikumā, komisija rīkojas publisko iepirkumu reglamentējošajos normatīvajos aktos noteiktajā kārtībā.

17.2. Komisijas pienākumi:

17.2.1. izskatīt pretendentu piedāvājumus atbilstoši nolikumam un PIL noteiktajam;

17.2.2. lemt par konkursam iesniegto dokumentu neizskatīšanu sakarā ar iesniegšanas noteikumu pārkāpšanu vai sakarā ar to neatbilstību nolikumam;

17.2.3. pieņemt lēmumu par konkursa rezultātiem;

17.2.4. veikt citas normatīvajos aktos un nolikumā paredzētās darbības.

17.3. Komisijas tiesības:

17.3.1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod pretendentam tiesības jebkādā veidā mainīt savu piedāvājumu;

17.3.2. pieaicināt komisijas darbā atzinumu došanai ekspertus ar padomdevēja tiesībām;

17.3.3. pārliecināties par sniegtās informācijas patiesumu;

17.3.4. labot aritmētiskās kļūdas pretendentu finanšu piedāvājumos;

17.3.5. veikt citas darbības, kas izriet no nolikuma;

17.3.6. pieņemt lēmumu slēgt iepirkuma līgumu ar saimnieciski visizdevīgākā piedāvājuma iesniedzēju vai pārtraukt konkursu, neizvēloties nevienu piedāvājumu, ja tam ir objektīvs pamatojums;

17.3.7. aizdomu rašanās gadījumā par kāda pretendenta iesniegtu nepamatoti lētu piedāvājumu rīkoties atbilstoši PIL noteiktajam;

17.3.8. pieņemt lēmumu pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

17.4. Komisija papildus informācijas pieprasījumu pretendentiem nosūta elektroniski uz pretendenta pieteikumā norādīto elektronisko-pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.
18. Pretendenta tiesības un pienākumi

18.1. Piedalīšanās konkursā ir pretendentu brīvas gribas izpausme. Iesniedzot savu piedāvājumu dalībai konkursā, pretendents visā pilnībā pieņem un ir gatavs pildīt visas nolikuma prasības, kā arī normatīvajos aktos paredzētās normas. Ja pretendenta piedāvājums vai tā daļa būs pretrunā ar nolikumu, tā netiks akceptēta un var būt par iemeslu piedāvājuma noraidīšanai.

18.2. Pretendentam ir rūpīgi jāizskata un jārespektē visi norādījumi, formas, noteikumi un specifikācijas, kas iekļauti nolikumā. Gadījumā, ja pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, pretendentam ir jāprasa skaidrojums no komisijas, saskaņā ar nolikuma 4. punktu.
18.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Ne Pasūtītājs, ne komisija neuzņemas nekādu atbildību par pretendenta izmaksām piedāvājuma sagatavošanai un iesniegšanai neatkarīgi no konkursa rezultātiem.
18.4. Pretendentam ir tiesības iesniegt sūdzības par komisijas darbību, tajā skaitā par apstiprināto nolikumu, kā arī pārsūdzēt tās pieņemto lēmumu PIL noteiktajā kārtībā.

18.5. Pretendents atbildi uz komisijas papildus informācijas pieprasījumu sniedz norādītajā termiņā nosūtot elektroniski uz nolikuma 2. punktā norādīto elektronisko pasta adresi.
V. Informācija par iepirkuma līgumu
19. Iepirkuma līguma noslēgšana

19.1. Konkursa uzvarētājs iegūst tiesības slēgt iepirkuma līgumu par katru konkursa iepirkuma priekšmeta daļu atsevišķi.

19.2. Iepirkuma līgumu ar konkursa uzvarētāju pasūtītājs noslēdz, pamatojoties uz nolikumu un pretendenta piedāvājumu.

19.3. Pasūtītājs iepirkuma līgumu ar konkursa uzvarētāju noslēdz ne agrāk kā nākamajā darbdienā pēc PIL noteiktā nogaidīšanas termiņa beigām.

19.4. Komisija pieņem lēmumu slēgt iepirkuma līgumu ar nākamo pretendentu, kurš piedāvājis saimnieciski visizdevīgāko piedāvājumu, vai pārtraukt konkursu, neizvēloties nevienu piedāvājumu, ja:
19.4.1. izraudzītais pretendents atsakās slēgt iepirkuma līgumu ar Pasūtītāju;
19.4.2. izraudzītais pretendents 10 darba dienu laikā pēc iepirkuma līguma projekta nosūtīšanas nenoslēdz iepirkuma līgumu, t.i., neiesniedz parakstītu iepirkuma līgumu;
19.4.3. nolikumā 3.3. punktā noteiktajā gadījumā 10 darba dienu laikā pēc uzaicinājuma iepirkuma līguma noslēgšanai nosūtīšanas neiesniedz sabiedrības līguma kopiju vai neinformē par personālsabiedrības nodibināšanu;
19.4.4. nolikumā 11.4. punktā noteiktajā gadījumā 10 darba dienu laikā pēc PIL 60. panta sestajā daļā minētā nogaidīšanas termiņa beigām, nav reģistrējies Latvijas Republikas Būvkomersantu reģistrā;
19.4.5. nolikuma  11.5.punktā noteiktajā gadījumā 10 (desmit) darba dienu laikā pēc PIL 60. panta sestajā daļā minētā nogaidīšanas termiņa beigām, neiegūst klasifikāciju saskaņā ar Ministru kabineta 2016. gada 12. aprīļa noteikumiem Nr. 211 “Būvkomersantu klasifikācijas noteikumi”;
19.4.6. uz iepirkuma līguma noslēgšanas brīdi nolikuma 11.9., 11.10. punktos pretendenta norādītajiem speciālistiem nav Latvijas Republikā spēkā esošs būvprakses sertifikāts attiecīgajā jomā.
19.5. Ja pieņemts lēmums slēgt iepirkuma līgumu ar nākamo pretendentu, kurš piedāvājis nākošo saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt konkursu, neizvēloties nevienu piedāvājumu.

19.6. Iepirkuma līguma projekts ir pievienots nolikuma 10. pielikumā.
� Prasība izvirzīta saskaņā ar Būvniecības likuma 23.panta pirmo daļu.


� Atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.puntam tā ir fiziskā persona, kura klienta- juridiskās personas- īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts gadījuma rakstura darījums, un tā ir vismaz: a) attiecībā uz juridiskajām personām- fiziskās persona, kurai tiešas vai netiešas līdzdalības veidā pieder vairāk kā 25% no juridiskās personas kapitāla daļām vai balsstiesīgajām akcijām vai kura to tiešā vai netiešā veidā kontrolē, b) attiecībā uz juridiskajiem veidojumiem- fiziskā persona, kurai pieder vai kuras interesēs ir izveidots vai darbojas juridisks veidojums vai kura tiešā vai netiešā veidā īsteno kontroli pār to, tostarp kura ir šāda veidojuma dibinātājs, pilnvarnieks vai pārraudzītājs( pārvaldnieks)





Inga MeleceTuesday, March 07,

